Oktoberfest

thumb|right|Oktoberfest 2003 pohľad zhora

**Oktoberfest** (doslova *Októbrové slávnosti*) v Mníchove (tiež skrátene po bavorsky „die Wiesn“ od nemeckého slova die Wiese – lúka, množné číslo Wiesen – lúky) je „najväčšia ľudová oslava na svete“ na Theresienwiese (Terezina lúka). Pre Wiesen varia mníchovské pivovary špeciálne, tmavšie a silnejšie pivo. Pivo sa podáva v litrovom pivnom krčahu, tzv. *Maß*.

## Dejiny Oktoberfestu
[thumb|left|250px|[Bavaria|Socha Bavarie na Theresienwiese ]]
Prvý „Oktoberfest“ bol usporiadaný 12. októbra 1810 na oslavu sobáša korunného princa Ľudovíta (neskôr kráľ Ľudovít I.) a princeznej Terézii Sasko-Hildburghausenskej ešte ako veľké dostihy. Kvôli veľkému úspechu bolo rozhodnuté usporiadať Oktoberfest každý rok.

Od roku 1850 stráži *Wiesn* socha Bavarie. Od roku 1880 je povolené predávať pivo. V roku 1910 oslávili Wiesn 100. narodeniny, vypilo sa 12000 hektolitrov piva. V roku 1950 zaviedli tradičné otvorenie Oktoberfestu: dvanástimi výstrelmi z mažiara a narazením sudu presne o dvanástej v sobotu úradujúcim starostom Mníchova a slovami „O' zapft is!“ („Je narazené.“)

Od šesťdesiatych rokov 20. storočia sa Wiesn zmenili pomaly na svetoznáme masové oslavy.

V roku 1980 pri atentáte zomrelo 13 návštevníkov.

thumb|right|Hofbräu-Festzelt

## Veľké slávnostné stany
* Hippodrom je od roku 2014 nahradený stanom **Marstall**
* Fischer-Vroni
* Schützenfestzelt (Slávnostný stan strelcov)
* Hofbräu-Festzelt (Slávnostný stan dvorného pivovaru)
* Augustiner-Bräu
* Hacker-Festzelt
* Bräurosl / Pschorrbräu-Festhalle
* Schottenhamel
* Käfer's Wies'n-Schänke
* Löwenbräu
* Spatenbräu Festhalle - Ochsenbraterei (volská pečienka)
* Winzerer Fähndl
* Paulaner-Festhalle
* Armbrustschützen-Festhalle

thumb|Augustiner-Zelt

## Čísla a fakty (2004)
Oktoberfest je označovaný za „najväčšiu ľudovú oslavu na svete“. Každý rok ho navštívi okolo šesť miliónov návštevníkov, z toho je približne 30% zo zahraničia, najviac je Talianov, ale tiež veľa Japoncov, Američanov a v poslednom čase aj Číňanov. Medzi návštevníkov patria aj Slováci.

* 30 percent ročnej produkcie mníchovských pivovarov sa vypije za 2 týždne. 
* Pracuje tam 12 000 ľudí, z toho 1 600 čašníčok.
* Je vytvorených 100 000 miest na sedenie.
* Šesť mníchovských pivovarov (Spaten, Augustiner, Paulaner, Hacker-Pschorr, Hofbräuhaus, Löwenbräu) predalo v roku 2004 5,5 (2003: 6,1) miliónov litrov piva.

## Termíny Oktoberfestu
Na základe nepriaznivého októbrového počasia sa začiatok Októberfestu v roku 1872 presunul na September. Odvtedy tento zvyk pretrváva. Októberfest sa otvára prvú sobotu po 15. Septembri a končí prvú októbrovú nedeľu. Od roku 2000 plati nasledovné pravidlo: Ak pripadne prvá Nedeľa na 1. alebo 2. októbra, bude festival predĺžený o sviatok "Deň Nemeckej Jednoty" 3. Októbra. Takto môže Októberfest trvať až 18. dní.

Veľké pivné stany otvárajú prvú sobotu Októberfestu hneď o 9:00 predpoludním, Pivo sa však podáva až od 12:00, po slávnostnom narazení prvého pivného suda starostom Mníchova. Počas týždňa sú veľké stany otvorené od 10:00 do 23:30, počas víkendu od 09:00 do 23:30. Posledné pivo si môžete objednať o 22:30. Ostatné stánky s jedlom a kolotoče otvárajú spravidla o 10:00 a zatvárajú o 23:30, v soboty o 24:00.

## Galéria

Germany-Munich-Oktoberfest_01.jpg|Atmosféra Októberfestu
Germany-Munich-Oktoberfest_02.jpg|Atmosféra Októberfestu
Germany-Munich-Oktoberfest_03.jpg|Atmosféra Októberfestu
Germany-Munich-Oktoberfest_04.jpg|Atmosféra Októberfestu
Germany-Munich-Oktoberfest_05.jpg|Atmosféra Októberfestu
Germany-Munich-Oktoberfest_06.jpg|Atmosféra Októberfestu
Germany-Munich-Oktoberfest_07.jpg|Atmosféra Októberfestu
Germany-Munich-Oktoberfest_08.jpg|Atmosféra Októberfestu
Germany-Munich-Oktoberfest_09.jpg|Atmosféra Októberfestu
Germany-Munich-Oktoberfest_10.jpg|Atmosféra Októberfestu
Germany-Munich-Oktoberfest_11.jpg|Atmosféra Októberfestu
Germany-Munich-Oktoberfest_12.jpg|Atmosféra Októberfestu
Germany-Munich-Oktoberfest_13.jpg|Atmosféra Októberfestu


## Iné projekty

## Referencie

## Externé odkazy
* Oficiálna stránka mesta Mníchov k Wiesn
* SevenOne (pro7/sat.1) o Oktoberfeste
* Obrázky Oktoberfest 
* Krojový sprievod počas Oktoberfestu
* oktoberfestplaner.de
* Novinky z Oktoberfestu

Kategória:Festivaly v Nemecku
Kategória:Pivné festivaly
Kategória:Kultúra v Mníchove